
Информация за текущото състояние на "Многопрофилна болница за активно лечение -д-р Атанас Дафовски" АД, гр. Кърджали

"Многопрофилна болница за активно лечение -д-р Атанас Дафовски" АД - Кърджали е акционерно дружество с над 50 на сто държавно участие в капитала, вписано в Търговския регистър  и регистъра на юридическите лице с нестопанска цел с ЕИК 108501669 и предмет на дейност: осъществяване на болнична помощ.  
Мисията на МБАЛ ”Д-р Атанас Дафовски” АД, гр. Кърджали е да предлага и предоставя достъпна, висококачествена и висококвалифицирана медицинска помощ - диагностика и активно лечение, в обхват,  качество и обем, задоволяващи потребностите от болнична помощ и високоспециализирани медицински дейности и изследвания на населението от Област Кърджали и региона. Стратегическите цели и приритети са насочени към възстановяване и укрепване на здравето, снижаване на смъртността и повишаване качеството на живот, подобряване и стабилизиране на медицинските показатели за дейност в рамките на добрите национални и европейски референтни стойности, модернизиране и обновяване на материално-техническата база, ефективно управление на човешките ресурси и др.
Към 31.12.2025 г. лечебното заведение регистрира положителен текущ финансов резултат - печалба от 520 хил. лв., при отчетена текуща печалба от 741 хил. лв. за финансовата 2024 г. Към 31.12.2025 г. общо финансовият резултат на дружеството, отчитайки непокрити загуби/печалби от предходните отчетни периоди, е печалба в размер на 645 хил. лв. Собственият капитал през 2025 г. е увеличен с 655 хил. лв. спрямо предходната финансова година, като към 31.12.2025 г. същият достига 19 569 хил. лв. Записаният капитал през 2025 г. е увеличен със 161 хил. лв. спрямо предходната година и е в размер на 10 717 хил. лв. Общо задълженията на МБАЛ „Д-р Атанас Дафовски” АД, гр. Кърджали, към 31.12.2025г. са в размер на 5 420 хил. лв., като същите се увеличават с 1 304 хил. лв. спрямо предходната година. През 2025 г. е отчетена липса на просрочени задължения. 
През 2025 г. средният брой на болничните легла е без промяна спрямо 2024 г. - 340 легла. Преминалите болни през 2025г. са 18 306 пациенти, при среден престой на един болен от 5 дни. През 2025 г. се увеличава използваемостта на леглата – от 70 % за 2024г. до 71 % за 2025 г., а при оборотът на леглата се наблюдава увеличение от 52,33 за 2024 г. до 53,84 за 2025 г. 
МБАЛ „Д-р Атанас Дафовски” АД – дружеството-майка, притежава две дъщерни дружества – медицински център „Авицена” ЕООД и хоспис „Добролюбие” ЕООД. Текущият финансов резултат на групата към 31.12.2025 г. е положителен, печалба в размер на 687 хил. лв.
Към 31.03.2026 г. приходите на МБАЛ "Д-р Ат. Дафовски" АД, гр. Кърджали са 
5 280 хил. евро, от които 75,5% са приходи от НЗОК, 11,1% са приходи от МЗ и 13,4% са приходи от други източници. Разходите за периода са 5 243 хил. евро. Текущият финансов резултат на дружеството е печалба в размер на 37 хил. евро. Задълженията на дружеството към 31.03.2026 г. са 4 724 хил. евро, което е увеличение с 44,9% в сравнение с края на първото тримесечие на 2025 г. Дружеството няма просрочени задължения към датата на подаване на отчета. През първото тримесечие на 2026 г. броят на преминалите болни е 4 927, което е увеличение с 0,7% в сравнение със същия период на предходната година. Към 31.03.2026 г. заетостта на легловата база в болницата е 72%, което е по-високо от средното за сектора за разглеждания период.
Информация за финансовите отчети на дружеството, анализи и доклади за дейността може да бъде намерена в Търговския регистър и РЮЛНЦ към Агенция по вписванията и на електронно-информационна система за публичните предприятия -  https://reports.appk.government.bg/Public/Public/Organizations поддържана от АППК. 
В изпълнение на Наредба № 5 от 17.06.2019 г. Министерството на здравеопазването започна да събира и публикува на електронната си страница, информация по ключови показатели, характеризиращи финансовото състояние и дейността на държавни и общински лечебни заведения за болнична помощ, част от които отговарят на търсенето на заявителя болниците. Данни за общо и просрочените задължения, брой преминали болни, използваемост на леглата, брой легло дни и др. показатели се публикуват за всяко тримесечие и са достъпни на адрес: https://www.mh.government.bg/bg/politiki/standart-za-finansovo-upravlenie-na-drzhavnite-lechebni-zavedeni/ 
	 
